b'\n_START_ARTICLE_\nKalpainas\n_START_PARAGRAPH_\nKalpainas - fermentas i\xc5\xa1 Ca\xc2\xb2\xe2\x81\xba aktyvinam\xc5\xb3 proteazi\xc5\xb3 \xc5\xa1eimos.\n_START_SECTION_\nApra\xc5\xa1ymas\n_START_PARAGRAPH_\nKalpainai yra tiolio proteazi\xc5\xb3 \xc5\xa1eima, hidrolizuojanti citoskeleto, membranininius, reguliacinius baltymus. \xc5\xbdinduoli\xc5\xb3 organizmuose nustatyta 15 gen\xc5\xb3 produkt\xc5\xb3, kurie skirstomi \xc4\xaf 9 tipi\xc5\xa1kus ir 6 netipi\xc5\xa1kus kalpainus. Tipi\xc5\xa1kieji kalpainai turi C galo Ca\xc2\xb2\xe2\x81\xba jungimo domen\xc4\x85 su EF-rankos motyvais. Netipi\xc5\xa1kieji kalpainai tokio domeno neturi._NEWLINE_Kalpainai veikia ne kaip skaidymo proteaz\xc4\x97s, bet kaip nuo kalcio priklausomos moduliavimo proteaz\xc4\x97s, \xc5\xa1alinan\xc4\x8dios tik dal\xc4\xaf baltym\xc5\xb3 substrat\xc5\xb3. Kalpain\xc5\xb3 atsakas \xc4\xaf Ca\xc2\xb2\xe2\x81\xba signal\xc4\x85 yra baltym\xc5\xb3 skaidymas (pvz., signalo kaskad\xc5\xb3 baltym\xc5\xb3), lemiantis negr\xc4\xaf\xc5\xbetam\xc4\x85 j\xc5\xb3 funkcijos praradim\xc4\x85._NEWLINE_Trys i\xc5\xa1 kalpaino izoform\xc5\xb3 gali skaidyti miofibrili\xc5\xb3 baltymus. Kai kurios i\xc5\xa1 j\xc5\xb3 susijusios su Z disku, kuriame prasideda miofibrili\xc5\xb3 i\xc5\xa1sirinkimas. \xc5\xbdinomas savitas kalpainu slopiklis kalpastatinas, naudojamas kalpain\xc5\xb3 funkcijoms tirti._NEWLINE_26S proteaz\xc4\x97s ir ubikvitino sistemos aktyvumas gali b\xc5\xabti valdomas fosforilinimo b\xc5\xabdu, ta\xc4\x8diau fosforilinim\xc4\x85 katalizuojanti baltym\xc5\xb3 kinaz\xc4\x97 CK2 n\xc4\x97ra jautri Ca\xc2\xb2\xe2\x81\xba jonams. \xc5\xa0ios proteoliz\xc4\x97s sistemos vaidmuo raumen\xc5\xb3 baltym\xc5\xb3 apyvartos vyksmuose dar tiriamas._NEWLINE_Kalpainai \xe2\x80\x93 Ca\xc2\xb2\xe2\x81\xba aktyvuojamos cisteino proteaz\xc4\x97s. Tai vidul\xc4\x85steliniai baltymai, dalyvaujantys l\xc4\x85stel\xc4\x97s jud\xc4\x97jime ir adhezijoje. Jie reguliuoja procesus, tokius kaip l\xc4\x85steli\xc5\xb3 migracija ir \xc5\xbeaizd\xc5\xb3 gijimas.'